Mzozo Syria: Israel yashutumiwa kutekeleza shambulio dhidi ya uwanja wa ndege\nWanajeshi wanaounga mkono serikali ya Syria, wamekuwa wakiendelea na vita katika juhudi za kuwafurusha waasi kutoka mji wa Douma

Shambulio hilo la Jumatatu liliulenga uwanja wa ndege za kivita wa Tiyas unaofahamika kwa umaarufu kama T4, karibu na mji wa Homs. Waangalizi wanasema watu 14 wameuawa.

Israel, ambayo awali iliwahi kuyelnga maeneo nchini Syria bado haijatoa tamko lolote. Awali Syria iliilaumu Marekani kwa shambulio hilo.

Tukio  hilo limetekelezwa huku jamii ya kimataifa ikiendelea kulaani shambulio la kemikali ambalo lilitekelezwa katika mji wa Douma ambao unashikiliwa na waasi. Marekani na Ufaransa zimetishia kulipiza kisasi.

Rais wa Marekani Donald Trump alimweleza Rais wa Syria kama "nduli" Jumapili na kuonya kwamba yeye pamoja na washirika wake Iran na Urusi "watalipia sana".

Bw Trump na Rais wa Ufaransa Emmanuel Macron walitoa taarifa siku hiyo na kuapa "kuchukua hatua kali na ya pamoja" kuhusiana na shambulio hilo.

Lakini maafisa wa Marekani wamekanusha uwezekano kwamba Marekani ndiyo iliyotekeleza shambulio hilo.

"Kwa sasa, Wizara ya Ulinzi haitekelezi mashambulio yoyote ya angani Syria," Pentagon imesema kupitia taarifa.

"Hata hivyo, tunaendelea kufuatilia kwa karibu na kuunga mkono juhudi za kidiplomasia zinazoendelea za kuwawajibisha wote wanaotumia silaha za kemikali, nchini Syria na kwingineko, kuhakikisha wanaadhibiwa."

Mtoto akitibiwa baada ya linaloaminika kuwa shambulio la kemikali eneo la Douma

SANA awali waliripoti shambulio hilo katika uwanja wa Tayfur kama "shambulio linalodhaniwa kutekelezwa na Marekani", lakini baadaye wakaacha kuitaja Marekani.

Aprili mwaka 2017, Marekani ilirusha makombora 59 aina ya Tomahawk katika uwanja wa ndege za kivita wa Shayrat nchini Syria baada ya shambulio la kemikali kutekelezwa katika mji wa Khan Sheikhoun uliokuwa unashikiliwa na waasi.

Israel ilitekeleza pia mashambulio mengine makubwa dhidi ya Syria mapema mwezi huu.

Nini kilitokea Douma?

Duru za kimatibabu zinasema watu wengi walifariki katika shambulio hilo la Douma,...\n\ntl;dr:
Serikali ya Syria na mshirika wake Urusi zimeishutumu Israel kwa shambulio baya  katika uwanja wa ndege za kijeshi za Syria.